izzako/sundanese-pixelgpt huggingface dataset:
Sanajan kitu, tatangkalan sok dituaran baé di tanah pribadi, hal éta diperparah ku Perang Dunya II jeung ledakan ékonomi di taun 1950-an
Di taun 1960-an, 90 persén tangkal kai béak lantaran dituaran baé
Kakara di taun 1968 Taman Nasional Redwood diadegkeun, anu ngamankeun sésa tatangkalan anu can dituar
Tuluy di taun 1978, hasil kongrés ngasupkeun tanah anu leuwih lega ka taman nasional, ngawengku bagian Redwood Creek anu dituaran
Kiwari tanah ieu keur diréstorasi gedé-gedéan ku pihak anu ngokolakeun sumber daya taman
Tatangkalan dituar terus lumangsung di aréa pribadi deukeut taman nasional ieu
Kira-kira aya 280 spésiés manuk anu geus dicatet di Taman Nasional Redwood, sedengkeun kabéhanana aya 800 spésiés manuk di Amérika Sarikat
Hartina, kira-kira aya hiji per tilu spésiés manuk AS anu aya di ieu taman nasional
Spésiés manuk di taman nasional ieu cicing di habitat anu béda-béda
Aya nu di leuweung konifér, saperti bueuk jeung "woodpecker", aya ogé anu cicingna di leuweung ék jeung tegalan, saperti élang buntut beureum "(Buteo jamaicensis)" jeung "western bluebird (Sialia mexican)"
Tuluy, aya nu di leuweung riparian jeung arus walungan, saperti "American dipper (Cinclus mexicanus) jeung yellow warbler (Setophaga petchia)."
Aya nu di muhara jeung lahan baseuh "(bald eagles (Haliaeetus leucocephalus), osprey (Pandion haliaeus), peregrine falcons (Falco peregrinus)" jeung "belted kingfisher (Meaceryle alcyon))", aya nu di basisir (bango beureum California), sarta nu panungtung aya anu di laut "(pigeon guillemots)."
Di Taman Nasional Redwood, aya Samudra Pasifik di beulah kulon, tuluy aya ogé dua walungan gedé, tilu anak walungan, sarta loba balong jeung laguna anu ngarojong pisan kana kahirupan lauk
Kacatetkeun aya 188 spésiés lauk anu aya
Lauk asli anu kawentar nyaéta salmon jeung lauk forél
Lolobana sok aya di laut, ngan maranéhna sok ka walungan nalika usum mijah, tuluy ngendog di dinya
Di dieu, urang bisa ningali mamalia di dua alam nu béda, di darat jeung di laut
Di laut, urang bisa ningali pinniped (anjing laut jeung singa laut) jeung cetacea (paus jeung lumba-lumba)
Spésiés pinniped anu aya di antarana anjin laut palabuan "(Phoca vitulina"), singa laut California "(Zalophus californianus)," singa laut steller ("Eumetopius jubatus)," jeung gajah laut kalér "(Mirounga angustirostris)."
Sedengkeun, spésiés cetacea diantarana aya paus abu "(Eschrichtius robustus)", paus bongkok "(Megaptera novaeangliae)", paus killer "(Orcinus orca)," jeung lumba-lumba palabuan "(Phocoena phocoena)."
Di darat, aya kira-kira 66 spésiés mamalia, kaasup 13 spésiés kalong jeung hiji spésiés opossum Virginia
Ti mimiti beurit anu pangleutikna, nepi ka uncal Roosevelt anu pangbadagna, aya di dieu
Mamalia ieu biasana cicing di taman nasional ieu, teu kamamana deui, iwal ti kalong anu cicing di taman ngan pas keur usum kawin atawa salila migrasi
Di Taman Nasional Redwood, tutuwuhan anu kawentar sarta anu jadi objék utama pikeun wisatawan nyaéta tangkal kai beureum (redwood) anu pohara jangkungna
Malahan mah jadi tangkal pangjangkungna di sakuliah dunya
Tapi, tangkal kai beureum mangrupa hiji ti loba spésiés tutuwuhan anu aya di dieu
Jinisna bervariasi, gumantung kana habitat jeung kaaayaan alam
Tangtuna tutuwuhan anu aya di basisir béda jeung anu tumuwuh di daratan anu leuwih luhur
Sanajan kitu, tangkal kai beureum angger jadi "maskot" utama taman nasional ieu
Alérgi endog nyaéta réaksi sistim imun nu kaleuleuwihi kana protéin tina endog hayam, ogé endog meri, manila, soang, puyuh jeung sarupaning mamanukan lianna
Nalika asupna protéin tina ieu endog kana awak jalma nu boga alérgi, awakna langsung ngaréspon sarta nganggap éta kadaharan téh mangrupa zat nu ngabahayakeun
Ilaharna ieu karandapan ka budak leutik nu ngadahar endog alatan teu bisa ngolah protéin tina endog da sistim imunna can kumembang kalawan sampurna
Sistim imun ngagunakeun antibodi pikeun ngalawan protéin endog nu dianggap panarajang nu pibahayaeun
Budak anu alérgi endog upama ngadahar endog atawa kadaharan lian nu ngandung endog sok langsung karasa nyeri, atawa baruntus ting gareblég, ieu lumangsung sakeudeungeun atawa bisa nepi ka mangjam-jam
Lolobana budak nu alérgi kana endog téh alérgina kana protéin endog bobodasna, ngan sawaréh mah aya ogé nu alérgina kana protéin endog kokonéngna
Kurang leuwih 2% budak téh alérgi kana endog, ngan hadéna ieu alérgi téh lolobana leungit nalika ngalincak umur 16 taun
Nu matak perluna barudak nu boga alérgi endog pikeun disingkahkeun tina kadaharan nu bisa waé ngandung endog, kayaning sarupaning kukuéhan, és krim, mayonés, jeung sajabana
Teu lila saanggeus ngonsumsi endog, anu miboga alérgi mah bakal langsung némbongkeun gejala-gejala kayaning réaksi kulit bareuh, bengep, baruntus, arateul atawa kaligata, ogé mengi atawa hésé engapan, irung mélér jeung bersin-bersin, panon beureum caian, ogé nyeri beuteung, seueul, uutahan atawa nyalingit, sarta anafilaksis
Mun katara tanda-tanda siga kitu, perlu dipariksa ku ahli alérgi anu bisa ngadiagnosis alérgi endog liwat tés tojos kulit jeung tés getih
Tes tojos kulit téh ngasupkeun cairan nu ngandung protéin endog disimpen di bagéan tukang atawa leungeun handap, nu tuluy ditojoskeun sangkan cairanna nyerep kana kulit
Mun dina waktu 15-20 menit bijil baruntus beureum, geus teu asa-asa deui éta téh positif alérgi endog
Ogé gumantung kana jinis protéin nu ditojoskeunna, bisa alérgi kana protéin endog kokonéngna atawa bobodasna, da anu umum mah alérgina téh kanu bobodasna
Sedengkeun tés getih mah ngirim sémpel getih laboratorium pikeun diuji antibodi imunoglobulin E kana protéin endog
Mun masih kénéh mangmang, ahli alérgi bisa mangmesenkeun kadaharan, anu mana ngandung protéin endong
Tuluy disina didahar sangkan dipiawas kumaha kumembangna réaksi nu bijil tina ngadahar protéin endog éta
Demi ieu tés kudu dilakonan di tempat prakték ahli alérgi kalawan pagawé-pagawé anu geus purahna sarta paralatan darurat jeung ubar anu geus sayaga, ieu sisiapan bisina réaksi alérgina parah
Ogé pikeun nganyahoankeun alérgi atawa henteuna kana endog bisa ku cara diét éliminasi
Upamana mun ngahaben ngadahar endog téh karasa aya gejala-gejala alérgi, coba pikeun ngeureunan ngadahar endog
Saupamana gejala alérgi téh leungit saeureunna ngadahar endog, sarta bijil deui gejalana mun ngadahar deui endog, kamungkinan badag éta keuna ku alérgi endog
Sacara umum, nu ngaranna alérgi dibalukarkeun ku réaksi sistim imun nu kaleuleuwi kana unsur alérgén
Sistim imun anu aya dina awak ngahasilkeun antibodi anu ngadétéksi alérgén, satuluyna nyumebabkeun réaksi paradangan sarta ngaleupaskeun zat kimia anu disebut histamin
Histamin ieu nu nyebabkeun ararateul, muriang, jeung bijilna gejala alérgi séjén
Dina endog, unsur nu jadi pamicu alérgi téh aya dua nyaéta endog bobodasna jeung endog kokonéngna
Ngan anu mindeng jadi pamicu alérgi téh nyaéta endog bobodasna
Salian tina ngonsumsi langsung endog minangka pamicu alérgi endog, aya ogé sawatara vaksin anu jadi pamicu alérgi endog lantaran tina kandunganana aya nu ngagunakeun endog bobodasna pikeun bahan ieu vaksin
Ku kituna di mana-mana ngagunakeun ieu vaksin, bisa jadi pamicu réaksi alérgi pikeun sawatara jalma
Diantara vaksin anu ngagunakeun bahan endog nyaéta aya Vaksin Measles-mumps-rubella (MMR) anu umumna mah aman pikeun barudak leutik anu alérgi kana endog, sanajan ngagunakeun bahan endog dina mroduksi ieu vaksin
Tuluy aya vaksin flu (influénza) nu sakapeung ngandung saeutik protéin endog, sarta vaksin flu nu teu ngandung ieu protéin mah dipisapuk pikeun digunakeun keur anu geus umur 18 taun leuwih
Deuih vaksin flu anu ngandung protéin endog bisa dibérékeun kalayan aman ka lolobana jalma nu alérgi endog
Ogé aya vaksin konéngeun anu bisa micu réaksi alérgi pikeun sawatara jalma nu alérgi endog
Umumna mah ieu vaksin teu diwenangkeun pikeun dibérékeun ka jalma nu alérgi endog, di mana-mana dibikeun gé kudu aya dina pangawasan médis
Sarta vaksin lian anu teu teu ngabahayakeun pikeun jalma nu alérgi endog
Ngan angger, perlu konsultasi jeung dokter ngeunaan vaksin nu rék digunakeun, utamana mah bisi micu réaksi kana alérgi endog téa
Saupama bijil réaksi alérgi anu pohara sanggeus ngonsumsi endog, mangka perlu parawatan ku antihistamin atawa EpiPen
Fungsi antihistamin nyaéta pikeun ngalaaskeun kateugenah balukar tina baruntus atawa garing mata, sedengkeun EpiPen mah pikeun ngubaran réaksi anafilaksis anu kacida
Cara nu pangéféktifna sangkan teu keuna ku alérgi endog mah taya lian nyaéta ku cara nyingkahan ngonsumsi endog
Mun téa mah mibanda masalah jeung endog minangka bahan kaolahan endog anu digoréng, mangka singkahanana wangun endog anu digoréng we hungkul
Sabari néangan cara ngolahkeun endog anu kumaha sangkan teu jadi matak upama dikonsumsi téh, misalna téa mah ku cara diolah jadi kuéh mah teu matak ngadatangkeun réaksi alérgi teuing
Ti dinya perluna nyingkahan wangun ngolahkeun endog nu nyumebabkeun datangna masalah alérgi
Kuran gleuwih 70% anu alérgi endog téh upama ngadahar kaolahan bahan endog anu geus dijieun misalna jadi kuéh atawa roti, data teu matak jadi alérgi
Salila prosés ngolahkeunna, geus ngarobah protéin endog sangkan kurang alergi
Ngan sok sanajan kitu, ngolahkeun endog kitu hungkul mah moal ngurangan kana kamampuhna pikeun micu alérgi
Dina kadaharan nu diolah kitu, bahan endog geus digalo jeung bahan-bahan lianna nu boa teuing bisa micu kana alérgi leuwih kacida
Pentingna maca komposisi kadaharan sarta tatanya ngeunaan bahan kadaharan nu dijieun ku batur, sangkan suksésna nyingkahan ngonsumsi endog
Di babaraha negara, geus ditulis dina produk kadaharanna "mumkin ngandung endog" atawa "ieu produk dijieun di fasilitas nu ngasilkeun endog ogé"
Mun teu yakin ngeunaan eusi hiji produk, dua hal anu bisa dipilampah, kahaiji calukan produsén sarta tanyakeun ngeunaan bahan-bahan spésifik nu kakandung dina éta produk, kadua teu kudu didahar éta produkna
Orok nu karak borojol upama geus katara ciri yén éta orok boga alérgi, alusna mah indungna kudu nyingkahan endog
Lantaran indungna anu nyusuan, ngolocorkeun ci susu ka orokna sarta ieu bisa micu gejala alérgi ka orokna
Sanajan kitu, ieu endog mangrupa sumber nutrisi anu hadé, di jerona aya protéin, vitamin D, folat, sélénium, riboflavin, asam pantoténat, jeung zat beusi
Saupama ieu endog kudu disingkahan ogé, perlu gaganti nutrisina anu kawilang cukup kayaning tina daging, lauk, mamanukan, sisikian, jeung sayuran
Ceplok endog atawa endog ceplok nyaéta deungeun sangu nu ilaharna tina endog hayam anu dikaluarkeun tina cangkangna tuluy digoréng dina minyak goréng panas tanpa rajét kokonéngna
Geus guyub ampir di sakuliah dunya nu ngaranna ceplok endog didahar pikeun mumuluk isuk, ngan teu matak nanaon mun ceplok endog ogé didahar di waktu-waktu séjénna
Ieu endog ceplok nyaéta salah sahiji cara pikeun ngolahkeun endog ku cara nu kawilang panggampangna, cara ngolahkeun endog nu séjén anu geus teu bireuk deui nyaéta aya dadar endog
Ailanthus altissima atawa tangkal sawarga nyaéta tangkal pituin ti Cina jeung Taiwan anu tumuwuh sarta galugurna kawilang gancang
Ieu tangkal bisa tumuwuh nepi ka jangkungna lima welas méter na mangsa dua puluh lima taun
Ku gancangna ngajangkungan ieu tangkal jadi margalantaran disebut tangkal sawarga, nganggap yén ieu tangkal terus tumuwuh nepi ka sawarga
Sok sanajan ieu tangkal kasohor ku ngaran tangkal sawarga tapi watek ieu tangkal kontradiktif dina kanyataanana, anu mana ieu tangkal dianggap minangka hama atawa tutuwuhan nu ngaganngu
Ieu tangkal watekna invasif alatan kamampuhna nu bedas pikeun tumuwuh kalawan gancang sarta tohaga, sarta bisa sirungan deui nepi ka ngabadagan deuina saupama geus dituar ogé
Malah di pakotaan mah ieu tangkal téh bisa nyérédkeun lapisan aspal sarta ngaganggu pondasi wangunan
Balukar tina polahna ieu tangkal, sawatara jalma nyebut ieu tangkal téh tangkal naraka
Di Cinana mah ieu tangkal téh loba dimangpaatkeun pikeun rupa-rupa tujuan
Tingtur kulit kulawu geus dipaké pikeun nyageurkeun panyakit kayaning kabotakan sarta malaria, jeung deuih geus kabukti bisa ngalaunkeun keteg jajantung
Ogé dipaké jang parab hileud sutra "Samia cynthia", mangrupa hileud nu ngasilkeun sutra nu leuwih badag batan hileud sutra nu kakoncara "Bombyx mori" ngan kualitasna kurang hadé
Daunna bisa diékstraksi jadi pawarna konéng sarta kulit kaina bisa dijadikeun ubar reungit alami
Ieu tangkal mimiti dibawa ti Cina ka Éropa taun 1740-an sarta dibawa ka Philadélphia di Amérika Sarikat taun 1784, jeung geus dipaké di pirang-pirang wewengkon minangka tangkal pangiuh jalan ti abad ka-19
Habitat ieu tangkal biasa hirup di loba patempatan, kayaning gulma tina jujukutan, kamalir cai, parit, wates leuweung, rungkun jukut, pakebonan, kahutanan, daérah pakotaan, imah-imah teu kaurus, patempatan nu teu kaurus, aréa limbah, tungtung jalan sarta sisian jalur rél karéta api utamana di wewengkon nu iklimna sedeng jeung sub-tropis beueus sarta sub-tropis kawas di Australia
Nalika geus kolot, ieu tangkal jangkungna bisa nepi ka 24,4 méter, ngabentuk watang tunggal atawa nyagak, sarta makuta ovoid anu rélatif muka di unggal watangna
Kulit watang totol-totol cékas jeung kulawu kolot, mibanda galur motif anu boréas sarta tanpa aturan jeung deuih ieu tangkal téh kafragméntasi
Kulit dahan warnana kulawu ngora sarta loba pori-pori hawaan, sedengkeun binih ngora warnana coklat semu konéng nepi ka keun héjo, kawilang tohaga, sarta biasana mah gundul
Daun ieu tangkal piligenti, panjang dahan daunna 30 nepi ka 60 cm, buluan mun anu ngorana mah, dangdaunanna gampang ancur jeung mun di mana-mana ancur ieu daun téh ngaluarkeun bau nu matak melengseng piteugenaheun kana irung, saliwatan mah siga bau kacang
Jumlah lambaran daunna aya 13 nepi ka 41 lambar, tangké pondok, lansét panjang, unggal lambaran daun panjangna 7,5 nepi ka 13 cm, rubak 1,5 nepi ka 5 cm, kaakumulasi kalawan 2 nepi ka 5 huntu di deukeut dadasar jerona
Maléi badag, panjangna 15 nepi ka 25 cm, kembangna ogé loba anu panjangna kira 6 mm, semu héjo atawa konéng semu héjo, kalawan kongkolakna 5 lambar, 5 lambar kongkolak heureut
Kembang jalu mibanda 10 benang sari anu bauna piteugenaheun kana irung
Kembang bikang mibanda 2 nepi ka 5 putik pajauh-jauh nu disakompétkeun ku puhuna
Sumebaran jeung habitat
Tangkal sawarga kaasup jenis tangkal miimah dua ("dioecious"), anu mana ieu tangkal téh antara jalu jeung bikang téh séjén tangkal, jeung deuih biasana mah tumuwuh di koloni gegek
Sakumna tangkal anu nganjrek dina sakoloni éta téh boga jenis kelamin anu sarua
Tangkal bikang boga poténsi ngasilkeun leuwih ti 300.000 binih dina sataunna nu ngajadikeun ieu tangkal bikang téh tangkal panyeméi anu produktif
Tangkal-tangkal nu tumuwuh terus sumebar kalawan manjangkeun akarna nepi ka 15 méteran jauhna tina tangkal biang
Tangkal anu kapotong atawa kacacag bisa ngaluarkeun losinan akar anyar
Akar anyar éta salila dua taun mah bisa ngasilkeun binih anyar
Anu ngajadikeun ieu tangkal minangka tangkal invasif nyaéta kamampuhna dina ngasilkeun bahan kimia "allelopathic" boh dina daunna, akarna, sarta kulit kaina, anu mata ieu zat "allelopathic" téh bisa ngawates sarta nyegah tumuwuhna pepelakan séjén
Tangkal sawarga bisa tumuwuh di mana karep, di mana waé tempat anu katojo panonpoé sarta subur taneuhna, deuih bisa tumuwuh di sapaparat walungan sarta di tengahing walunganana
Ieu tangkal loba tumuwuh di kota, pon di pasisian leuweung, sisian jalan, sisian galur karéta api, sarta di leuwing nu muka
Ngan ieu tangkal hésé tumuwuhna mun ditempat nu kaiuhan, misalna leuweung nu katutupan ku tangkal-tangkal baradag, da gancang tumuwuhna sotéh di leuwung anu geus coréncang, minangkana mah ngala untung tina ancurna leuweung, boh ancurna ku sasatoan, ku angin, atawa ku dibukbak
Unggal bagéan ieu tangkal bisa dimangpaatkeun, sok sanajan nu geus guyub dimangpaatkeun mah nyaéta kulitna, ngan mangkahadé yén ieu bagéan kulitna téh ngandung glikosida nu acan ditungtik sagemblengna
Kulit watang jeung akarna mangrupa antispasmodik, astringén, pait, déprésan jantung, diurétik, émétik, ubat panurun harééng, "rubefacient" jeung "vermifuge"
Jajamu pait anu pahang, digunakeun pikeun ngubaran malaria jeung muriang, ogé pikeun ngalaunkeun keteg jajantung sarta nyageurkeun sakalor
Di Cina, kulit kaina mangrupa ubar nu kasohor pikeun ngubaran diséntri jeung masalah usus lianna
Dina hiji uji klinis, 81 ti 82 pasién cageur diséntrina saanggeus dibéré ieu jajamu
Tingtur kulit akar geus ngahasil dipaké dina ngubaran jajantung nu ratug, asma, jeung sakalor
Tangkal sawarga mangrupa ubar pikeun asma, kanker, diaré, diséntri, disménoréa, disuria, éjakulasi dini, sakalor, érupsi ubar, muriang, gonoré, haematochezia, kaputihan, malaria, metrorrhagia, raheut, spasme, spermatorrhoea, sarta tumor na pinarep
Kulit kai dipanén dina usum semi sarta digaringkeun pikeun dipaké engké
Daun, kulit watang, jeung akar diasupkeun kana ubar pikeun ngubaran bisul, arateul, jeung érupsi ubar
Di Koréa mah kulit akar dipaké pikeun ngubaran batuk, lambung sarta usus
Buahna dipaké pikeun ngubaran ngising getihan sarta diséntri
Ogé geus dipaké pikeun ngubaran panyakit panon
Ékstrak tina ieu tangkal miwatek baktérisida
Ieu tangkal ogé dipaké dina ngubaran homéopati pikeun kanker
"We Are the World 25 for Haiti" nyaéta singel amal nu dirékam ku supergrup Artists for Haiti dina taun 2010
Ieu lagu mangrupa rékaman ulang ti lagu "We Are the World" nu dibuat ku Lionel Richie jeung Michael Jackson sarta diproduseran ku Quincy Jones
Ieu lagu dirékam deui dina rangka 25 taun saatos lagu mimitina dirilis jeung ngagalang dana pikeun korban gempa Haiti
Ieu lagu dirékam dina ping 1 Pébruari 2010 sarta dirilis dina upacara pambukaan Olimpiade Usum Tiis 2010 di Vancouver, Kanada nu disiarkeun ku saluran télévisi NBC dina ping 12 Pébruari 2010
Dina ping 7 Maret 1985, lagu "We Are The World" nu diproduseran ku Quincy Jones sarta komposer ku Lionel Richie jeung Michael Jackson dirilis
Ieu lagu nu dinyanyikeun ku USA For Africa–grup nu ngamuat loba panyanyi pop, rock, jeung R&amp;B–meunangkeun 4 Panghargaan Grammy, salah sahijina Best Music Video
Salian éta, ieu lagu jadi singel nu panglobana kajual dina taun 1980-an, malah disebut-sebut singel pop nu kajual panggancangna sapanjang masa
Dina taun 2010, ieu lagu direncanakeun dirékam deui dina rangka 25 taun saatos dirilis
Tapi, dina ping 12 Januari 2010, gempa nu boga magnitudo 7.0 Mw ngahancurkeun Haiti, nyababkeun kurang leuwih 230.000 jelema tilar dunya
Ti dinya, tujuan ngarékam gésér ka ngagalangkeun dana pikeun korban gempa, ku kitu jejerna jadi "We Are the World 25 for Haiti"
Ieu lagu harepanna bisa ngagalangkeun sajuta dolar Amérika Sarikat pikeun korban gempa Haiti
Sateuacanna, vérsi asli ieu lagu bisa ngajual 20 juta kopi jeung beunang ngagalangkeun 63 juta dolar Amérika Sarikat pikeun program kamanusaan di Afrika
"We Are the World 25 for Haiti" dirékam dina ping 1 Pébruari 2010 di Hollywood, Los Angeles, California, tepatna di studio nu sarua pikeun rékaman vérsi aslina dina taun 1985, Jim Henson Studios
Prosés rékaman ieu lagu salila leuwih ti 14 jam
Artis jeung panyanyi dina rekaman ieu béda jeung rékaman mimiti ku sabab Lionel Richie boga konsép ti perspéktif modérn
Total aya 85 artis jeung panyanyi nu ngilu nyanyi dina ieu lagu
Artis jeung panyanyi nu asup kana rékaman ieu nyaéta: Rilis
Vidéo klip "We Are the World 25 for Haiti" mimiti ditongtonkeun dina upacara pambukaan Olimpiade Usum Tiis di Vancouver, Kanada jeung disiarkeun ku saluran télevisi NBC dina ping 12 Pébruari 2010
Isukanna, vidéo klip ieu lagu disiarkeun sarentak di 53 saluran télévisi doméstik jeung internasional
Taman Alam Lubini nyaéta salah sahiji tempat wisata rohani, anu aya di Indonésia, nyaéta di Sumatra Utara
Taman Alam Lubini, nyaéta tempat wisata anu wangunna Pagoda, kaéndahanana dilengkepan ku tiisna hawa Tanah Karo
Ti saprak dibuka dina tau 2010 Taman Alam Lubini, kiwari jadi déstinasi wisata Brastagi anu kakoncara
Pagoda anu aya di Taman Alam Lubini mangrupa Pagoda warna emas agréng jeung méwah, sarta jadi pagoda anu pangjangkungna di Indonésia, kalayan geus kacatet di Museum Rekor Muri Indonésia
Dina jero Pagoda bagian tengah, aya opat rupang Buddha ukuran sedeng kalayan nyanghareup ka opat juru rohangan, anu tengah-tengahna dijadikeun tempat ibadah pikeun anu daratang ka dinya
Di Taman Alam Lubini, aya aturan pikeun tamu, nyaéta teu meunang motrét ngagunakeun HP jeung teu meunang barangdahar di jero Pagodana
Taman Alam Lubini nyimpen kurang leuwih 2.958 rupang Buddha, 30 rupang Arahat jeung 108 relik suci sarta gegedéna dicokot langsung ti Myanmar, kaasup pucak Pagonana , anu jangkungna 46, 8 meter dina luhureun stupa
Legana Taman Alam Lubini téh kira-kira tilu héktar, kalayan disuguhan ku rupa-rupa kaéndahan alam jeung ornamén-ornamén Buddha, sarta nu matak leuwih ngirutna aya réplika pagoda anu ceplés jeung pagoda anu di Myanmar sarta jadi répliika ka dua panggedéna sa-Asia Tenggara
Taman Alam Lubini, mémang lain sagawayah tempat peleseiran, tapi mangrupa tempat wisata rohani, ku kituna teu héran saupama aya sababaraha pantangan anu kudu diperhatikeun ku para tatamu anu daratang, pantangan éta nyaéta di antarana; Lokasi
Pikeun nepi ka Taman Alam Lubini, bisa ditempuh dina waktu kurang leuwih dua jam ti kota Médan
Pernahna Taman Lubini téh di Désa Tongkoh, Kacamatan Dolan Rakyat, Kabupatén Karo, Sumatra Kalér
Jam oprasioanalna ti jam salapan isuk-isuk nepi ka jam genep burit
Husus dina poé Saptu jeung Minggu, atawa poé libur séjénna dimimitian buka ti jam sapuluh isuk-isuk nepi ka jam dalapan peuting
Saupama digunakeun pikeun acara ibadah, ieu tempat bakal tutup leuwih gancang, kira-kira jam satengah genep burit
Saupama hayang meunang hasil dokuméntasi anu alus, disarankeun datang isuk-isuk kira-kira jam 07.00 sabab langit keur meumeujeuhna biru sarta panon poé keur alus warnana meujeuhna moncorong
Sejarah Réplika Pagoda Shwedagon
Réplika Pagoda Shwedagon téh diwangun kira-kira taun 2007, sarta bisa diréngsékeun dina taun 2010
Peresmianna dihadiran ku 1.250 anggota Sangha anu ngawengku tina 100 urang Bhiksu ti Indonésia jeung 650 anggota anu asalna ti Burma Myanmar sarta 40 anggota dating langsung ti Thailand, malah aya ogé anu datang ti nagara séjén, kurang-leuwih aya 20 urang, sarta kacatet dina sajarah yén nalika peresmianna meunang rekor muri katégori Panja Bakti alias pemberkahan panglobana, anu didatangan ku rébuan anggota Sangha
sedengkeun sajarah ngaran Taman Alam Lubini dicokot tina hiji ngaran tempat, anu mana ngaran tempat kasebut ngaranna Lubini, pernahna aya dina suku gunung Himalaya, Nepal
Lubini mangrupa tempat SIddharta Gautama dilahirkeun sarta satuluyna Siddharta Gautama bakal jadi Buddha
Abu Abdullah Muhammad al-Idrisi al-Qurtubi al-Hasani as-Sabti, atawa katelah al-Idrisi ( ; ; 1100 - 1165), nyaéta urang Arab Maroko ahli geografis muslim, kartograper jeung Egiptolog anu cicing di Palérmo, Sisilia di karaton Raja Roger II, sanggeus nyirorotna Islam Kidul Italia
Muhammad al-Idrisi lahir di Ceuta, jadi kagolong ti Almurafid
Anjeunna nyieun Tabula Rogeriana, salah sahiji peta dunya abad anu pangmajuna
Al-Idrisi ngalalana nepi ka Portugal, Pyrenees, basisir Atlantik Prancis, Hungaria, sareng Jórvík (ayeuna katelah York)
Marengan petana, al-Idrisi nulis kompilasi émbaran géograpis anu dijudulan "Kitab nuzhatul musytaq fikhtiraq al-'afaq"
Judulna ditarjamahkeun jadi "The book of pleasant journeys into faraway lands" atawa The pleasure of him who longs to cross the horizons
Ieu kitab geus disalin kana salapan naskah, tujuh di antarana ngandung peta
Publikasi jeung tarjamahan
Téks anu ringkes medal di Roma taun 1592 kalayan judul: "De geographia universali atawa Kitāb Nuzhat al-mushtāq fī dhikr al-amṣār wa-al-aqṭār wa-al-buldān wa-al-juzur wa-al-madā' in wa-al-āfāq"
Ieu minangka salasahiji buku arab anu munggaran dicitak
Tarjamahan munggaran anu asli tina basa Arab kana basa Latin
Pura Penataran Sasih nyaéta salah sahiji Pura anu aya di Denpasar, leuwih jelasna nyaéta di Banjar Intaran, Désa Pejeng, Kacamatan Tampaksiring, Kabupatén Gianyar
Ngaran Pura Penataran Sasih téh dicokot tina hiji carita mitos
Ceuk carita mitos nu sumebar di masarakat, di Bali aya istilah nekara pajeng, nyaéta bulan anu lagrag ka bumi sarta nyaangan sabudeureunana beurang jeung peuting
Ku ayana éta kajadian, kaayaan jadi caang sarta jalma nu boga niat maling teu bisa ngalaksanakeun niatna, jalma nu boga niat maling téh ahirna ngiihan éta bulan, anu nepi ka ayeuna, éta bulan téh teu caang deui
Ahmad Taufik nyaéta salah saurang wartawan senior Témpo sarta kawentar ku artikel-artikelna anu kritis kana kapamingpinan ala diktator Soeharto
Ahmad Taufik cekel gawé di majalah Témpo nepi ka ayana larangan ti Menteri Penerangan, Harmoko dina jaman orde baru, dina taun 1994
Ku ayana larangan ieu mincing kajadian demo nasional sarta jadi sorotan internasional
Témpo nyaéta salah sahiji tina tilu berita mingguan anu dilarang ku rezim Soeharto dina taun 1994
Présidén terus nahan unggal kamekaran pers anu independén, sarta diwenangkeun ngayakeun kakerasan ka wartawan
Sanggeus majalah Témpo dibubarkeun, Ahmad Taufik satuluyna ngadegkeun AJI (Aliansi Jurnalis Indepénden) sarta jadi pupuhuna ti 1995 nepi ka taun 1997 Riwayat Hirup
Ahmad Taufik atawa sok dilandih AT atawa Até lahir di Jakarta, katurunan ti Hadrami, dina tanggal 12 Juli 1965
Sakola di SMAN 24, dituluykeun kuliah di Bandung, Universitas Islam Bandung, kalayan lulus salaku sarjana hukum
Ahmad Taufik, di kampusna aktip dina sababaraha protés mahasiswa kana kasus Tanah Badéga
Saméméh tilar dunya, Ahmad Taufik neruskeun magister di Universitas Padjajaran, jurusan Hubungan Internasional
Pamajikan Taufik katelah Syafai'liyin sarta anakna dingaranan Alianzi Muntazhar
Taufik cekel gawé di majalah Témpo, anu satuluyna dibubarkeun ku pamaréntah
Sabada Témpo dibubarkeun, Taufik ngadegkeun Aliansi Jurnaslis Indepénden (AJI)
Dina tanggal 1 Séptémber 1995, Ahmad Taufik anu ngajabat salaku ketua Aliansi Jurnalis Indepéden (AJI), keuna hukuman salila 2 taun 8 bulan panjara
Taufik unggah balé watangan di Pengadilan Negeri Jakarta lantaran dianggap ngarémpak pasal 154 KUHP nyaéta nyebarkeun perasaan kangéwa jeung mumusuhan ka pamaréntah ngaliwatan terbitna "indepéden"
Harita umur Taufik kakara 30 taun sarta ditangkep dina acara halal-bihalal anu diayakeun ku AJI di Hotél Wisata-Jakarta
Sajaba ti Taufik, dua urang aktivis AJI ogé babarengan ditangep, nyaéta Eko Maryadi jeung Danang Kukuh Waluyo anu ngajabat salaku kepala rumah tangga AJI
Ku ayana hukuman panjara ka Taufik, jadi puseur perhatian pers jeung para jurnalis, lantaran dianggap salaku hiji catetan mundur pikeun kabéasan pérs
Taufik jadi gambaran perlawanan ti satukangeun panjara anu kawani jeung rasa tabahna tan watesan
Salila nandangan hukuman, Taufik dipindah-pindahkeun ti panjara hiji ka panjara séjénna, mimitina ditahan di Polda Metro Jaya salila 57 poé, terus dipindahkeun ka Salemba salila sataun
Ti Salemba dipindahkeun deui ka Lapas Cipinang, babarengan jeung kaburna Eddy Tansil dina tanggal 6 Mei 1996
Saterusna dipindahkeun deui ka Lapas Cirebon, dina tanggal 16 Maret 1996 tengah peuting, DIpindahkeun anu pamungkas, ka Lapas Kuningan, Jawa Barat
Ku ayana diindah-pindahkeun ti lapas hiji ka lapas séjénna, Taufik jadi loba pangalan, élmu jeung wawuh jeung rupa-rupa tahanan séjénna, ti mimiti tukang bunuh, tukang tipu, tukang malsu solar, jeung sabana
Malah, di Lapas Cipinang, Taufik wawuh jeung Xanana Gusmao
Kitu deui Taufik ditahan téh diajar basa Portugis jeung diajar ngalikis sagala
Salila nandangan hukuman, Taufik meunang sababaraha panglélér, di antarana panghargaan Suardi Tasrif dina tanggal 22 Juni taun 1995, panghargaan CPJ Award, ti "Committe to Protect Journalist" anu markasna di New York dina taun 1995, sarta panghargaan Digul Award dina tanggal 10 Désémber 1996
Dina bulan November 1997 bébas tina hukuman
Ahmad Taufik tilar dunya dina poé Kemis tanggal 23 Maret 2017, sabada kungsi di rawat di Rumah Sakit Médistra Jakarta, alatan panyakit kanker paru-paru
Prinsip Jurnalisme Ahmad Taufik
Kontéks jurnalisme Ahmad Taufik nyaéta upama hayang jadi jurnalis barisan panghareupna pikeun nungtut kabébasan pérs kudu siap dipenjara
Sabab prinsipna nyaéta "Méré inpormasi luyu jeung paktana nyaéta kawajiban kuring, sarta hak masarakat pikeun meunangkeun inpormasi éta"
Taufik jihad ngaliwatan pulpén jeung mangsina, términologi anu dipakéna kacida sakralna nyaéta "hak" jeung "kawajiban"
Pikeun Taufik nulis téh hiji hal anu sakral, sarta ibadah
Kitu ogé nalika dipanjara dina mangsa Orde Baru, boro-boro boga niat ngeureunan perjuangan, Taufik malah saolah-olah panggih jeung lahan tempat manéhna neruskeun jeung nyeukeutan perjuangan, sabab di jero bui, Taufik nyaksian kadoliman anu asup ka jerona
Taufik ngagugat kateuadilan jeung kadoliman éta ku cara nulis dina wangun buku
Salila di hukum di lapas, Ahmad Taufik ngabagikeun pangalamanna dina buku Penjara The Untold Stories
Ahmad Taufik nulis ieu buku téh merlukeun waktu ukur dua minggu, bahanna anu geus dikumpulkeun ti basa keur di panjara kénéh
Bahan buku téh kungsi ditulis ulang lantaran pihak penerbit, ménta sangkan ngurangan porsi séks dina naskah mimiti
Buku anu kandelna 189 kaca ieu sering dibedah, upamana kungsi diayakeun di kampus Universitas Paramadina Jakarta, anu dihadiran kurang leuwih ti 200 tamu ti rupa-rupa kasang tukang masarakat
Buku ieu ditulis ku Taufik téh tujuanna sangkan masarakat, petugas lembaga kamasarakatan di penjara, para manten narapidana, atawa patugas mafia hukum, meunang gambaran sacara kompréhénsip ngeunaan hirup di panjara jeung naon anu perlu disiapkeun saupama narapidana ninggalkeun panjara
"Isi buku:" "Prolog" "1
Melarikan diri" "2
Modus kongkalikong" "6
Seks dalam kerangkeng" "7
Rumah sementara Salemba" "8
Seks di Rutan Salemba" "9
Yang khas dan “oleh-oleh”" "10
Cipinang, Cirebon, sampai Kuningan" "11
Terkenang sesame penghuni" "12
Mencari solusi dalam jeruji" "Epilog" Wartawan Sénior
AT kawentar ogé salaku wartwan sénior sabab sajaba ti jembarna pangalaman di dunya pérs sarta jadi pelopor dina ngadegna AJI AT ogé nulis sababraha buku, sarta pernah ngaliput di tapelwates Pakistan-Afganistan (Tribat Area) mangsa harita Amérika keur nyerang pamaréntahan Taliban di Afganistan dina taun 2001
Sajaba ti éa, pernah ogé ngaliput pemilihan umum di Irah, dina tanggal 24 Janwari nepi ka 1 Maret 2005
Pulo Sebuku (disebut ogé Seboekoe atawa Sebuku Besar) nyaéta salah sahiji pulo nu perenahna di Selat Sunda jeung kaasup kana Kacamatan Rajabasa, Kabupatén Lampung Kidul, Propinsi Lampung
Ieu pulo legana 17,71 kilométer pasagi jeung luhurna nepi ka 361,8 méter
Ieu pulo jadi tempat panalungtikan ngeunaan suksési di Kapuloan Krakatau nu ancur ku érupsi dina taun 1883
Pulo ieu biasana didatangan turis pikeun ningali pamandangan jero lautna ku cara "snorkeling"
Pulo Sebuku perenahna di Selat Sunda jeung Teluk Lampung, tepatna 2,3 kilométer ka kalér ti Pulo Sebesi, 2,3 kilométer ka kidul ti pulo Sumatra, jeung 30 kilométer ti Kapuloan Krakatau
Pulo nu luhurna nepi ka 361,8 méter ieu sacara administratif kaasup kana Kacamatan Rajabasa, Kabupatén Lampung Kidul, Propinsi Lampung
Di wétan ieu pulo aya Pulo Sebuku Kecil nu jarakna sakitar 800 méter jeung boga punclut pangluhurna 142 méter
Ti 132 pulo nu aya di Lampung, pulo nu legana 17,71 kilométer pasagi ieu mangrupa salah sahiji pulo nu boga pangeusi
Pulau Sebuku boga peran dina ngalindungan garis basisir di suku Gunung Rajabasa ti abrasi ku gelombang laut nepi ka tsunami ti érupsi Gunung Krakatau
Dina érupsi Gunung Krakatau taun 1883, kasaluruhan pangeusi di Pulo Sebuku nu jumlahna 150 jelema tilar dunya
Ieu pulo katimbun sababaraha méter ku lumpur ti letusan
Leuweung nu asli di Pulo Sebuku tos teu aya lantaran kasapu ku tsunami jeung "nuée ardente" dina taun 1883 nu dihasilkeun érupsi Gunung Krakatau
Leuweung ieu kiwari tos kaganti ku pepelakan budidaya
Ieu pulo ogé kaasup kana zona perikanan budidaya, nyaéta zona pikeun pangembangan komoditas budi daya laut saperti rumput laut jeung lauk
Pulo Sebuku, di sisi Pulo Sebesi, jadi tempat panalungtikan ngeunaan suksési di Kapuloan Krakatau nu ancur teu nyisakeun nanaon saatos érupsi dina taun 1883
Ieu panalungtikan dilakukeun lantaran aya dugaan satoan jeung tutuwuhan nu ayeuna aya di Kapuloan Krakatau, saperti kukupu jeung anggrék, asup ti Pulo Sumatra ngaliwatan Pulo Sebuku sabagai "batu loncatan"-na
Loba tutuwuhan ogé asup ti Pulo Sebuku ku cara manuk jeung kalong nu ngaragragkeun biji di éta pulo
Tapi, hasil panalungtikan ieu nunjukkeun yén spésiés satoan jeung tutuwuhan ieu leuwih mungkin asup ti Pulo Jawa tibatan ti Pulo Sebuku
Pulo Sebuku jadi habitat tetep ti manuk japati "Macropygia emiliana"
Pulo Sebuku bisa didatangan ku cara numpak parahu nelayan salila 1,5 jam ti Darmaga Canti, Kalianda
Pamaréntah Propinsi Lampung boga rencana ngembangkeun pariwisata basisir Pulo Sebuku jeung infrastruktur jalur cai sarta aktivitas perikanan
Tapi, saperti pulo-pulo nu aya di sakitarna, objék wisata di ieu pulo masih teu acan boga izin pangelolaan ti pamaréntah
Pulau Sebuku (Sumatra)
Cicuta nyaéta salah sahiji tutuwuhan anu ngandung racun, sok disebut ogé "water hemlock."
Cicuta téh mangrupa "family afiaceae, genus" tina opat spésiés tutuwuhan anu ngandung racun
Tuwuhan ieu sok dilandi daun piterseli racun, bubur sétan atawa berang-berang racun
Cicuta jadi kawentar sabada maotna Socratés
Wangun tutuwuhanna jiga payung, kembangna laleutik warna bodas
Racunna warna coklat nyangkrung dina sela-sela dahan, sarta racuna kacida bahayana
Dina unggal bagian tutuwuhan ieu ngandung "alkaloid coniine" salaku nu ngahasilkeun racun"."
Saupama Cicuta dipotongkeun, racunna bakal kaluar, ieu tuwuhan téh jangkungna kira-kira 0,5-1.0 m. Cicuta biasana jaradi di tempat anu taneuhna baseuh, biasana di tempat-tempat anu loba jaradi jukut, sisi walungan upamana
Cicuta jaradi dina mangsa pindahna usum tiris ka panas ("musim semi"), kira-kira dina bulan Juni atawa Juli
Cicuta loba kapanggih di sapanjang walungan anu aya di Eropa jeung Amerika Utara
Utamana di padataran anu pinuh ku jujukutan baseuh di sapanjang streambanks jeung daaerah baseuh séjéna anu aya rawaan
Cicuta kawentar tutuwuhan paling bahaya, bisa nimbulkeun pati, sabab racun "cicutoxin" na nu museur dina akar.Unggal bagian tina tutuwuhan ieu ngandung tremetol abadi, nyaéta hiji alkohol teu jenuh
Saupama racun éta kadahar, bakal nimbulkeun kejang, utah, nyeri beuteung, amnésia, ngadégdég sarta teu saeutik bakal nimbulkeun pati
Cicuta kaasup kana tutuwuhan nu langgeng, jangkungna kira-kira 3 nepi ka 7 kaki
Daunna ngabogaan diameter 15 inci, pilihgenti sarta "pinnately-compound" jeung selebaran "ovate" ukuran 2 nepi ka 5 inci
Artéri daun eureun dina dasar serase daun anu henteu di tungtung, kembang ieu warnana bodas ngabogaan lima kelopak jeung lima benang sari sarta jadi dina payung saperti kluster dua nepi ka dalapan inci
Kembangna aya ogé anu warna semu héjo bentukna siga payung
Cicuta sok disebut kembang liar gedé di kulawarga wortel, "water" "hemlock" na mirip jeung rénda ratu Anne jeung sakapeung sok dikacowkeun ku "parsnips" atawa salédri nu bisa didahar
Ieu tutuwuhan téh mémang tutuwuhan hérbal abadi, anu mamuh tumuwuh nepi ka 2, 5 méter atawa 8, 2 kaki
Dahan Cicuta ngabogaan ciri dahan nu naék, kira-kira nepi ka 2 métér, "glabrous", "glaucous", sarta ngabogaan rongga, warnana héjo semu bungur kalayan ngabogaan cabang-cabang
Daun Cicuta sakapeung sok gundul, daun bagian handap bentukna rada panjang siga péso, atawa "ovate" segi tilu, 2-3 x senyawa majemuk
Daun luhur leuwih pendék, kira-kira 1-2 x majemuk, sarta rada seukeut
Panjang daun kira-kira 12 cm, léncop dina tungtungna, sisi-sisina sareukeut, ("bergerigi")
Dina kembang, loba "umbellet" dina unggal gagangna, panjangna kira-kira 2-10 mm, aya 5 "kelopak", warnana bodas, "abovate, margin defle"x, lebarna kira-kira 1,3 mm, panjang 1,1 mm, "apiculate" jeung "inlexed" di "apex"